რა თქმა უნდა, არ ვგულისხმობ იმას, როდესაც მამას შვილი საერთოდ არ აინტერესებს და ყველაფერს დედა აკეთებს. ამ შემთხვევაში აუცილებელიც კია ბავშვმა გარკვეულ ასაკში გაიგოს სიმართლე და მთელი ცხოვრება მამა ანგელოზი არ ეგონოს. ასეთ დროს დედის მიმართ გაუჩნდება კითხვა, რომ თუ ასეთი კარგია მამა, რატომ გაშორდა? რაც ძალიან ლოგიკური იქნება. ამიტომ თუ ასეთი სიტუაციაა, ვფიქრობ, გარკვეული დოზით ინფორმაციის მიწოდება აუცილებელია, თუმცა მაშინ, როდესაც შვილებს არანაირი პრობლემა არ ექნებათ და არც საფრთხე ემუქრებათ, რა საჭიროა წყვილს შორის არსებული ყველა უთანხმოების და პრობლემის დეტალები იცოდნენ?!